শিক্ষক কর্মচারী ঐক্যজোটের প্রধান সমন্বয়কারী মো. সেলিম ভূঁইয়া প্রথম আলোকে বলেন, প্রত্যেক প্রতিষ্ঠানের প্রশ্নপত্র নিজেদের তৈরি করা উচিত। কিছু স্থানে সমিতির মাধ্যমে প্রশ্নপত্র তৈরি হয়ে আসছে। মফস্বলে আর্থিকভাবে অসচ্ছল প্রতিষ্ঠান এ প্রশ্ন নিয়ে পরীক্ষা সম্পন্ন করে। তিনি আরও বলেন, কেন্দ্রীয়ভাবে প্রশ্ন হলেও সমস্যা হতে পারে। কারণ, সব স্কুলের শিক্ষার্থীদের মান সমান নয়।